burgasdotpro/wikipedia huggingface dataset:
Treat Williams

Richard Treat Williams (* 1. december 1951, Stamford, Connecticut, USA† 12. jún 2023, Albany, New York) bol americký herec, známy najmä ako Berger z muzikálového filmu "Vlasy" režiséra Miloša Formana.
Životopis.
Narodil sa v v americkom Connecticute. Jeho pôvodné krstné meno bolo Richard, neskôr si nechal získanú prezývku Treat. Po štúdiach sa venoval divadelnému herectvu, najmä muzikálom, stvárnil napr. Dannyho Zuka v divadelnej verzii muzikálu "Pomáda". 
Na filmovom plátne debutoval v roku 1975 v thrilleri "Deadly Hero". Potom nasledovala životná rola vodcu skupiny hippies George Bergera vo filmovom muzikáli "Vlasy" ("Hair"), po ktorej sa stal jedným z najvyhľadávanejších hollywoodskych hercov. Bol za ňu nominovaný na Zlatý glóbus, čo zopakoval v roku 1981 za úlohu v dráme "Prince of the City".
Medzi jeho viac než 70 filmových rolí patrí okrem iných i úloha rebelujúceho vojaka v "" (1980), účasť v gangsterke Sergia Leoneho "Vtedy v Amerike" (1984), hraj aj v komédii "Miss špeciálny agent 2: Krásna a nebezpečná" (2005) či v ginsbergovke "Vytie" (2010). Televízne publikum ho mohlo poznať v seriáloch "Príbehy zo záhrobia" (1989) či "Everwood" (2002).
Oženil sa s herečkou Pam Van Sant, s ktorou mali dve deti. Medzi jeho záľuby patrilo lietanie, v roku 1980 absolvoval pilotné skúšky a získal licenciu na viacmotorové lietadla a vrtuľníky.
Zomrel vo veku 71 rokov v noci 12. júna 2023 po dopravnej nehode pri meste Dorset v štáte Vermont, kde do jeho motocyklu vrazilo auto.
Sebastian Aho (hokejový obranca)

Sebastian Aho (* 17. február 1996, Umeå, Švédsko) je švédsky hokejový obranca fínskeho pôvodu, aktuálne hráč tímu New York Islanders v National Hockey League.
Hráčska kariéra.
SHL.
Sebastian Aho debutoval vo švédskej najvyššej hokejovej súťaži v sezóne 2012/13. Od ročníka 2013/14 bol stabilnou súčasťou defenzívnych rad Skelleftey, ktorej dokonca pomohol k zisku titulu. V draftových prognózach sa radil medzi desať najlepších korčuliarov z Európy, preto bolo veľkým prekvapením, že draftom 2014 prešiel bez povšimnutia.
V sezóne 2014/15 sa už naplno etabloval v SHL a Skelleftee pomohol k ďalšimu postupu do finále. Tentoraz v ňom Ahov klub ťahal za kratší koniec, ale Švédovo meno sa opätovne skloňovalo s výberom mladých nádejí NHL. Pre rok 2015 sa zmestil medzi 15 najsľubnejších korčuliarov zo starého kontinentu, opäť sa však výberu nedočkal.
V ročníku 2015/16 sa Skelleftea opätovne prebojovalo do finále, avšak druhý rok po sebe v ňom kapitulovalo. Aho sa ani po tretí raz nedočkal výberu v drafte.
V sezóne 2016/17 sa Aho odpichol k svojim najlepším výkonom. V 50 zápasoch zapísal až tridsať bodov za desať presných zásahov a dvadsať asistencií a v roku 2017 si ho konečne všimli aj v zámorí. Na drafte si ho zvolil New York Islanders v piatom kole. Výberu sa dočkal ako 21-ročný, v poslednom drafte, v ktorom mohol byť zvolený.
NHL.
V NHL debutoval už v nasledujúcej sezóne po drafte. V ročníku 2017/18 odohral 22 stretnutí, v ktorých strelil svoj premiérový gól v lige (proti New Jersey Devils) a ku nemu pridal aj štyri asistencie. Na veľmi dlhú dobu to boli jediné zárezy v profilige, nasledujúce necelé tri sezóny totiž strávil v AHL vo farmárskom klube Bridgeport Sound Tigers.
Do NHL sa vrátil až v ročníku 2020/21, v ktorom odohral tri zápasy za Islanders. Odvtedy jeho dôležitosť v klube rástla. V sezóne 2021/22 ho Ostrovania nasadili do 36 stretnutí a v poslednom ročníku bol už stálicou na modrej čiare Islanders, odohral 71 zápasov.
Reprezentačná kariéra.
Štartoval na dvoch šampionátoch hráčov do 18 rokov, v rokoch 2013 a 2014.
Jeden raz štartoval aj na šampionáte dvadsiatok, v kanadskom Halifaxe v roku 2015.
Otcovia púšte

Otcovia púšte alebo púštni otcovia boli kresťanskí mnísi (aj mníšky, tzv. "Matky púšte") ktorí od 3. storočia žili v odľahlých oblastiach v Egypte, Sýrii či Palestíne, buď v spoločenstvách ("cenobiti") alebo ako pustovníci ("eremiti, anachoréti"). Položili základ kresťanského mníšstva, západného aj východného. Prvým púštnym otcom bol svätý Anton Veľký. Ďalšími boli napríklad Makárius Egyptský, Pachomios Veľký, Mojžiš Etiópsky, Makárius Alexandríjsky, Ján Kasián, Izák Sýrsky a veľké množstvo ďalších. Medzi "Matky púšte" sa radí napríklad Synkletika, Sára a Teodora. Výroky Otcov púšte (tzv. apoftegmy) sú dochované vo viacerých dielach, napr. Filokalia.
Myšlienky Otcov púšte publikuje aj gréckokatolícka Logos TV. Tématiku púštnych otcov spracováva aj kniha od českého rímskokatolíckeho kňaza Štěpána Smolena "Buď, kde si". 
Centrá Otcov púšte.
Rozlišujeme tri hlavné centrá kde sa sústreďoval život Otcov púšte:
Holý vrch (vrch vo Veporských vrchoch; 1096 m)

Holý vrch () je vrch vo Veporských vrchoch, krajinnom celku Slovenského rudohoria. Leží nad obcou Predajná, približne západne od Brezna.
Poloha.
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Brezno a na katastrálnom území obce Predajná. Najbližšími sídlami sú severne situovaná Predajná a Lopej (Podbrezová), východne leží Podbrezová a Hronec, juhovýchodne Osrblie, juhozápadne Ľubietová a Strelníky a západne Brusno a Nemecká.
Opis.
Holý vrch leží na severozápade Veporských vrchov, v rázsoche, vedúcej severovýchodným smerom z Čierťaže () na vrch Hole (). Východne sa nachádza Čelno (), Samanovský vrch () a Smolová (), južne Dolinka (), Mitrová (), Veľké Čelno (), Kolba () a Čierťaž (), západne Brzáčka (), Holý vrch () a Homôľka () a severne Hole () a Belohrad (). Oblasť patrí do povodia rieky Hron, kde vodu z južných a východných svahov odvádza potok Čelno a zo severozápadných Zahruškový potok. Na vrchol nevedie značená turistická trasa. Na južnom úpätí sa nachádza prírodná pamiatka Predajnianske vodopády.
Výhľady.
Vrchol pokrýva súvislý lesný porast, ktorý neumožňuje rozhľad. Z odlesnených lokalít a miest s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.
Prístup.
Na vrchol nevedie značená turistická značka, no západne vedie na hrebeň modro značený chodník z Predajnej na Čierťaž. Východným úpätím prechádza zelená turistická trasa z Lopeja na rázc. v Sedle pod Kolbou.
Sebastian Aho

Sebastian Aho môže byť:
Alan Kennedy

Alan Kennedy (* 31. august 1954, Penshaw, Anglicko, Spojené kráľovstvo) je bývalý anglický profesionálny futbalista, ktorý väčšinu svojej kariéry odohral ako ľavý obranca za Newcastle United a Liverpool. Jeho kariéra trvala 22 rokov a počas tohto obdobia nastúpil na vyše 500 zápasov. Kennedy taktiež reprezentoval Anglicko na seniorskej úrovni.
Je strýkom bývalého profesionálneho futbalistu Toma Kennedyho.
Klubová kariéra.
Kennedy sa narodil v Sunderlande a svoju profesionálnu kariéru začal vo veku 18 rokov za Newcastle United. Po tom, čo si upevnil svoje miesto v tíme hral v tomto klube 5 rokov. V roku 1974 prehral finále FA Cupu nad Liverpoolom. V roku 1978 prestúpil do Liverpoolu za 330 000 libier, čo bola v tom čase britská rekordná prestupová suma za krajného obrancu.
Vo finále Európskeho pohára v roku 1981 proti Realu Madrid strelil Kennedy jediný gól zápasu pred koncom druhého polčasu.
Finále Európskeho pohára v roku 1984 medzi Liverpoolom a Rímom bolo po predĺžení nerozhodné 1:1, takže víťaza určili pokutové kopy. Kennedy strelil rozhodujúcu penaltu, ktorá zabezpečila víťazstvo Liverpoolu.
Kennedy pravidelne nastupoval za Liverpool a s klubom vyhral päť ligových titulov v sezónach 1978/79, 1979/80, 1981/82, 1982/83 a 1983/84.
Reprezentačná kariéra.
V roku 1984 nastúpil na dva zápasy za anglický národný tím.
Ray Kennedy

Ray Kennedy (* 28. júl 1951, Seaton Delaval, Northumberland – † 30. november 2021) bol anglický futbalista, stredopoliar a útočník.
Futbalová kariéra.
Začínal v tíme Arsenal FC, s ktorým v roku 1971 vyhral ako ligu, tak pohár. Po 5 sezónach prestúpil do Liverpool FC, za ktorý hral v anglickej najvyššej súťaži až do roku 1981. Kariéru končil v Swansea City AFC, Hartlepool United FC a na Cypre ako hrajúci tréner tímu Pezoporikos Larnaca FC.
Nastúpil v 472 ligových zápasoch a dal 106 gólov. S Liverpoolom vyhral v sezónach 1976/77, 1977/78 a 1980/81 Pohár majstrov európskych krajín a sezóne 1975/76 Pohár UEFA.
V rokoch 1976, 1977, 1979, 1980 a 1982 získal s Liverpoolom anglický titul, v roku 1981 ligový pohár a v rokoch 1974, 1976, 1977, 1979 a 1980 FA Charity Shield.
V Pohári majstrov európskych krajín nastúpil v 38 stretnutiach a dal 10 gólov, v Pohári víťazov pohárov nastúpil v 10 stretnutiach a dal 2 góly a v Pohári UEFA nastúpil v 20 stretnutiach a dal 7 gólov.
V Superpohári UEFA nastúpil v 4 stretnutiach a v Interkontinentálnom pohári nastúpil v 1 stretnutí. Za anglickú futbalovú reprezentáciu nastúpil v rokoch 19761980 v 17 zápasoch a dal 3 góly. Bol členom anglickej reprezentácie na Majstrovstvách Európy vo futbale 1980, nastúpil v 2 stretnutiach.
Vo fanúšikovskej ankete Liverpoolu s názvom „"100 Players Who Shook The Kop"“ z roku 2006 skončil Ray Kennedy na 28. mieste.
Ray Clemence

Ray Clemence MBE (* 5. august 1948, Skegness, Anglicko† 15. november 2020) bol anglický futbalový brankár.
Futbalová kariéra.
Začínal v tretej najvyššej anglickej súťaži v tíme Scunthorpe United FC. Po 2 sezónach prestúpil do Liverpool FC, za ktorý chytal v anglickej najvyššej súťaži až do roku 1981.
V rokoch 19811988 chytal za Tottenham Hotspur FC. Nastúpil v 710 ligových zápasoch.
S Liverpoolom vyhral v sezónach 1976/77, 1977/78 a 1980/81 Pohár majstrov európskych krajín a v sezóne 1972/73 a 1975/76 Pohár UEFA.
V rokoch 1973, 1976, 1977, 1979 a 1980 získal s Liverpoolom anglický titul, v roku 1974 Anglický pohár, v roku 1981 ligový pohár a v rokoch 1974, 1976, 1977, 1979 a 1980 FA Charity Shield.
S Tottenhamom vyhral v sezóne 1983/84 Pohár UEFA a v roku 1982 Anglický pohár.
V Pohári majstrov európskych krajín nastúpil v 33 stretnutiach, v Pohári víťazov pohárov nastúpil v 20 stretnutiach a v Pohári UEFA nastúpil v 51 stretnutiach.
Za anglickú futbalovú reprezentáciu chytal v rokoch 19721984, nastúpil v 61 zápasoch. Bol členom anglickej reprezentácie na Majstrovstvách Európy vo futbale 1980, nastúpil v 2 stretnutiach.
Vo fanúšikovskej ankete Liverpoolu s názvom „"100 Players Who Shook The Kop"“ z roku 2006 sa Ray Clemence umiestnil na 11. priečke. V opakovanej ankete z roku 2013 sa umiestnil na 17. priečke.
Zomrel 15. novembra 2020 vo veku 72 rokov na rakovinu prostaty.
Trénerská kariéra.
V rokoch 19941996 bol hrajúcim trénerom tímu Barnet FC.
Ibrahima Konaté

Ibrahima Konaté (* 25. máj 1999, Paríž, Francúzsko) je francúzsky futbalový obranca. V júli 2021 prestúpil do anglického tímu Liverpool FC.
Klubová kariéra.
Sochaux.
Konaté bol už od roku 2014 členom akadémie francúzskeho tímu FC Sochaux-Montbéliard, kam prestúpil z akadémie tímu Paris FC. Svoj debut za prvý tím odohral 10. januára 2017 v stretnutí ligového pohára proti AS Monaku. 7. apríla v druhej francúzskej lige strelil svoj prvý a tiež jediný gól počas pôsobenia v klube, a to v zápase proti Chamois Niortais.
Počas pôsobenia v klube odohral celkom 12 ligových stretnutí a tiež jeden zápas v Coupe de la Ligue.
RB Leipzig.
1. júla 2017 Konaté zadarmo prestúpil do nemeckého klubu RB Leipzig. S klubom podpísal zmluvu na päť rokov. Svoj debut za klub odohral v stretnutí nemeckej Bundesligy proti 1. FC Köln. Svoj prvý gól za Lipsko strelil až v nasledujúcej sezóne, 27. januára 2019 v ligovom zápase proti Fortuna Düsseldorf.
3. októbra 2020 si privodil vážne svalové zranenie, kvôli ktorému vynechal väčšinu sezóny. Kvôli tomuto zraneniu okrem iného chýbal pri historickom postupe Lipska do semifinále Ligy majstrov UEFA.
Liverpool.
28. mája 2021 Liverpool oznámil, že uzavrel dohodu s RB Leipzig o akvizícii Konatého a aktivoval jeho výstupnú klauzulu vo výške približne 36 miliónov libier.
18. septembra debutoval Konaté v Premier League po boku Virgila van Dijka a udržal si čisté konto víťazstvom 3:0 proti Crystal Palace.
Svoj druhý štart v sezóne absolvoval po boku Virgila Van Dajka v prvom North-West Derby sezóny, v ktorom Liverpool porazil Manchester United 5:0. Bola to najťažšia porážka, ktorú United uštedril Liverpool od roku 1895, a najťažšia porážka, ktorú United utrpeli bez skórovania od roku 1955.
Konaté získal uznanie od fanúšikov za to, ako si poradil s hviezdnymi hráčmi ako Cristiano Ronaldo a Bruno Fernandes, a tiež sa objavil v tíme týždňa Gartha Crooksa.
5. apríla 2022 strelil Konaté svoj prvý gól za Liverpool, hlavičkou pri výhre 3:1 vonku proti Benfice v prvom zápase štvrťfinále Ligy majstrov UEFA.
Konaté pre zranenie vynechal začiatok sezóny 2022/23.
Reprezentačná kariéra.
Konaté reprezentoval Francúzsko v niekoľkých mládežníckych kategóriách. V súčasnosti reprezentuje Francúzsko aj na seniorskej úrovni.
Francúzsko reprezentoval aj na Majstrovstvách sveta 2022 kde sa dostali až do finále, ale po penaltovom rozstrele nakoniec podľahli Argentíne.
Konaté odohral všetky zápasy francúzskej reprezentácie na Majstrovstvách Európy do 21 rokov 2019.
Trénerom Sylvainom Ripollom bol nominovaný na záverečný turnaj Eura do 21 rokov 2021.
Úspechy.
RB Leipzig
Liverpool
Francúzsko
Lukáš Greššák

Lukáš Greššák (* 23. január 1989, Trstená) je slovenský profesionálny futbalista, ktorý hráva na poste stredopoliara v slovenskom klube FC Košice.
Klubová kariéra.
MFK Ružomberok.
Greššák vyrastal v mládežníckom tíme MFK Ružomberok. V seniorskom tíme debutoval 16. apríla 2011 pri výhre 2:0 nad MFK Košice. V prvej sezóne 2010/11 odohral za Ružomberok 7 zápasov.
V sezóne 2011/12 sa častejšie dostával do základnej zostavy Ružomberka. Podarilo sa mu streliť aj jeden gól a to pri prehre 1:2 s MŠK Žilina dňa 3. marca 2012. V sezóne odohral dokopy 26 zápasov.
Spartak Trnava.
Dňa 1. augusta 2014 sa Greššák pripojil zadarmo k Spartaku Trnava. V klube debutoval 24. augusta pri prehre 1:2 s MFK Košice. V prvej sezóne odohral za Trnavu 20 zápasov, z toho 19 v lige.
V sezóne 2016/17 dostal Greššák prvýkrát v drese Trnavy kapitánsku pásku. V sezóne sa mu podarilo streliť aj gól a to 14. septembra 2016 v treťom kole Slovnaft Cupu pri výhre 1:0 nad Iskra Borčiče.
V sezóne 2017/18 sa s Trnavou stal víťazom Fortuna ligy a priviedol Spartak k prvému majstrovskému titulu po viac než štyridsatinách rokoch. V sezóne odohral 23 zápasov z toho vo väčšine zápasov bol kapitánom tímu.
Po majstrovskej sezóne Greššák predĺžil zmluvu so Spartakom o jeden rok. S tímom sa predstavil v predkolách Ligy majstrov kde prešli až do tretieho predkola. Po vypadnutí z Ligy majstrov sa kvalifikovali do skupinovej fázy Európskej ligy UEFA 2018/19. Spartak sa stal piatym slovenským klubom, ktorý si zahral skupinu niektorej z európskych súťaží. Greššák odohral v skupine päť zápasov. Počas zimnej prestávky však skončil v Spartaku.
Zagłębie Sosnowiec.
V januári 2019 odišiel Greššák do poľského klubu Zagłębie Sosnowiec kde podpísal zmluvu do konca aktuálnej sezóny s možnosťou predĺženia zmluvy o dvanásť sezón pokiaľ klub zotrvá v poľskej Ekstraklase. Na jar odohral za klub 12 zápasov no Sosnowiec vypadol do druhej poľskej ligy.
Sigma Olomouc.
V júli 2019 odišiel Greššák ako voľný hráč do českého klubu Sigma Olomouc. V klube debutoval 13. júla pri prehre 1:3 s Viktoriou Plzeň. V prvej sezóne odohral za Olomouc 26 zápasov z toho 22 v lige.
Svoj prvý gól za Olomouc strelil 20. septembra 2020 proti Zbrojovke Brno, bolo z toho víťazstvo 4:2.
V apríli 2022 predĺžil zmluvu s Olomoucom do konca sezóny 2022/23.
FC Košice.
Po skončení zmluvy v Olomouci sa Greššák v júli 2023 vrátil na Slovensko kde sa pripojil k FC Košice k nováčikovi Niké ligy. S Košicami podpísal zmluvu na jednu sezónu. V klube debutoval 29. júla pri remíze 0:0 so Slovanom Bratislava.
Štatistiky.
Klubové.
"K 31. júlu 2023"
Úspechy hráča.
Spartak Trnava
Sepp van den Berg

Sepp van den Berg (* 20. december 2001, Zwolle, Holandsko) je holandský profesionálny futbalista, ktorý hrá ako stredný obranca na hosťovaní za bundesligový klub Mainz 05 z klubu Liverpool FC.
Klubová kariéra.
PEC Zwolle.
Po úspešnom postupe cez mládežnícke rebríčky PEC Zwolle od roku 2012, Van den Berg debutoval 11. marca 2018 v prvom tíme, keď nastúpil v 45. minúte ako náhradník pri ligovej prehre 2:0 doma nad Groningenom.
Liverpool.
27. júna 2019 sa Van den Berg pripojil k Liverpoolu za poplatok 1,3 milióna libier. Poplatok sa potenciálne môže zvýšiť až na 4,4 miliónov libier, ak sa aktivujú všetky dohodnuté bonusy. Svoj súťažný debut za klub absolvoval 25. septembra 2019 v zápase EFL Cupu proti Milton Keynes Dons. Van den Berg prvýkrát štartoval v základnej zostave 30. októbra 2019 pri remíze Liverpoolu 5:5 proti Arsenalu vo štvrtom kole EFL Cupu.
Hosťovanie v Preston North End.
1. februára 2021 sa Van den Berg pripojil na hosťovanie k tímu Preston North End, ktorý pôsobí v EFL Championship. Hosťovanie malo trvať po zvyšok sezóny 2020/21. O päť dní neskôr debutoval za Preston ako náhradník za Paula Huntingtona pri ligovej porážke 1:2 nad Rotherhamom United.
21. júna 2021 Van den Berg predĺžil svoje hosťovanie v Prestone o ďalších 12 mesiacov a v klube tak ostal aj počas sezóny 2021/22. Svoj prvý profesionálny gól strelil v auguste 2021 pri výhre 4:2 nad Morecambe v EFL Cupe.
Hosťovanie v Schalke 04.
30. augusta 2022 sa van den Berg pripojil k bundesligovému Schalke 04 na hosťovanie na jednu sezónnu. Van den Berg hral za "Die Königsblauen" iba deväťkrát, pretože utrpel vážne zranenie členka a nedokázal zastaviť zostup tímu do 2. Bundesligy.
Hosťavnie v Mainz 05.
13. júla 2023 sa van den Berg pripojil k Mainzu 05 na hosťovanie počas sezóny 2023/24.
Reprezentačná kariéra.
Van den Berg je mládežnícky reprezentant Holandska. Po nazbieraní 10 zápasov a 3 gólov v drese Holandska do 19 rokov Van den Berg 12. októbra 2021 debutoval v drese Holandska do 21 rokov pri výhre 5:0 nad Walesom.
Osobný život.
Jeho mladší brat Rav van den Berg hrá za Middlesbrough FC v EFL Championship.
Úspechy.
Liverpool
Dominik Szoboszlai

Dominik Szoboszlai (* 25. október 2000, Stoličný Belehrad, Maďarsko) je maďarský profesionálny futbalista, ktorý hrá na pozícii ofenzívneho stredopoliara za anglický klub Liverpool FC a za maďarský národný tím.
Klubová kariéra.
Szoboszlai s futbalom začínal v rodnom Maďarsku, kde prešiel akadémiami tímov Videoton FC, Főnix Gold FC, Újpest FC a MTK Budapešť. V roku 2016 prestúpil do rakúskeho FC Liefering, ktorý slúži ako farmársky klub pre FC Red Bull Salzburg.
Prvý profesionálny štart si pripísal 21. júla 2017 v druhej rakúskej lige proti Kapfenbergeru. Prvý gól strelil 4. augusta 2017 do siete FC Blau-Weiß Linz. V priebehu sezóny 2017/18 sa dostal do prvého tímu FC Red Bull Salzburg a dňa 27. mája 2018 debutoval v rakúskej Bundeslige proti Austrii Viedeň, keď v 57. minúte vystriedal Enocka Mwepu. V sezóne 2017/18 to bol jeho jediný prvoligový štart, vo zvyšku ročníka nastupoval za druholigový Liefering.
V sezóne 2018/19 už prevažne nastupoval v prvej lige. Prvý gól za Salzburg strelil 26. septembra 2018 v ÖFB-Cup proti treťoligovému SC Eglo Schwarz. Dňa 17. septembra 2019 debutoval v Lige majstrov proti belgickému Genku, v stretnutí si pripísal aj prvý gól v tejto súťaži. Sezónu 2019/20 zakončil v lige s 9 gólmi a 14 asistenciami a bol vyhlásený za najlepšieho hráča ligy. 
Liverpool.
Sezóna 2023/2024.
2. júla 2023 Liverpool oznámil, že aktivoval Szoboszlaiovu výstupnú klauzulu v hodnote údajne 60 miliónov libier a s hráčom podpísal zmluvu na päť rokov. Po Istvánovi Kozmovi a Ádámovi Bogdánovi sa stal tretím maďarským hráčom, ktorý hral hral za tento klub.
13. augusta debutoval v základnej zostave Liverpoolu pri vonkajšej remíze 1:1 nad Chelsea. Po tomto zápase tréner Liverpoolu Jürgen Klopp označil Szoboszlaia za „beštiu“. 19. augusta Szoboszlai debutoval na Anfielde, keď vyhral 3:1 proti Bournemouthu. Za svoj výkon bol široko chválený a fanúšikovia Liverpoolu mu hlasovaním udelili ocenenie Hráč zápasu. Szoboszlai neskôr uviedol, že jeho spoluhráči majú veľké množstvo kvality, a že si medzi sebou veľmi dobre rozumejú. 3. septembra strelil Szoboszlai svoj prvý gól za Liverpool pri výhre 3:0 v Premier League proti Aston Ville keď otvoril skóre zápasu volejom spoza šestnástky.
Reprezentačná kariéra.
Szoboszlai bol kapitánom reprezentácie do 17 rokov na ME do 17 rokov v roku 2017 hranom v Chorvátsku, kde sa Maďarsko umiestnilo na šiestom mieste. V septembri 2017 tiež dostal pozvánku do reprezentácie do 21 rokov.
Prvú pozvánku do seniorskej reprezentácie dostal v júni 2017 pre stretnutie kvalifikácie na MS 2018 proti Andorre. Zápas skončil senzačnou výhrou futbalového trpaslíka, Szoboszlai sa do hry nedostal. Debut za reprezentáciu odohral 21. marca 2019 v kvalifikácii na ME 2020 proti Slovensku.
Úspechy.
Klubové.
Liverpool
Red Bull Salzburg
RB Leipzig
Individuálne
King Edward Point

King Edward Point (tiež známy ako KEP) je stála výskumná stanica British Antarctic Survey na ostrove Južná Georgia. Je hlavným mestom Britského zámorského územia Južná Georgia a Južné Sandwichove ostrovy. Nachádza sa v zálive Cumberland East Bay a v zátoke King Edward Cove na severovýchodnom pobreží ostrova Južná Georgia. Osada je podľa počtu obyvateľov najmenšie hlavné mesto na svete. Často sa chybne označuje ako hlavné mesto tohto Britského zámorského územia miesto Grytviken, čo je osada na začiatku spoločnej zátoky King Edward Cove, bývalá a aktuálne nepoužívaná veľrybárska stanica.
História.
Táto oblasť bola preskúmaná švédskou antarktickou expedíciou v rokoch 1901-04 pod vedením Otta Nordenskiölda. Pomenovaný bol okolo roku 1906 po kráľovi Spojeného kráľovstva Edwardovi VII. Od roku 1909 je King Edward Point sídlom britského richtára spravujúceho ostrov. V roku 1925 vláda Spojeného kráľovstva zriadila Discovery House, námorné laboratórium pre výskumy Discovery.
Nadja Tillerová

Nadja Tillerová (* 16. marec 1929, Viedeň, Rakúsko† 21. február 2023, Hamburg, Nemecko) bola rakúska herečka. Bola dcérou herca a režiséra Antona Tillera a speváčky Eriky Körnerovej.
V roku 1949 získala titul "Miss Rakúska". Vyštudovala seminár Maxa Reinhardta a Universität für Musik und darstellende Kunst Wien a stala sa členkou divadla Theater in der Josefstadt.
Najväčší úspech jej priniesla titulná úloha vo filme Rolfa Thieleho "Das Mädchen Rosemarie". Bola erotickým idolom päťdesiatych a šesťdesiatych rokov a uplatnila sa nielen v rakúskej a nemeckej kinematografii, ale aj vo Francúzsku, Taliansku a USA. Medzi jej hereckými partnermi boli Jean-Paul Belmondo, Jean Gabin, Jean Marais, Rod Steiger či Yul Brynner. Natočila 100 filmov a ešte vo veku 87 rokov vystupovala v divadle v Braunschweigu v muzikáli "My Fair Lady".
Jej manželom bol od roku 1956 do jeho smrti v roku 2011 herec Walter Giller, mali dve deti. V roku 2006 získali spoločne cenu "Bambi". Tiež jej bol udelený Čestný odznak Za vedu a umenie a Záslužný rad Spolkovej republiky Nemecko.
Holý vrch (vrch vo Veporských vrchoch; 1000 m)

Holý vrch () je vrch vo Veporských vrchoch, krajinnom celku Slovenského rudohoria. Leží nad obcou Nemecká, približne západne od Brezna.
Poloha.
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, na hranici okresov Brezno a Banská Bystrica a zasahuje na katastrálne územie obce Nemecká a Brusno. Najbližším sídlom je severozápadne situovaná obec Brusno, severne sa nachádza Nemecká a Predajná, východne Lopej, Podbrezová a Osrblie a juhozápadne Ľubietová a Strelníky.
Opis.
Holý vrch leží na severozápade Veporských vrchov, v rázsoche, vedúcej severozápadným smerom z Čierťaže () na vrch Rakytovec (). Východne sa nachádza vrch Hole (), (rovnomenný) Holý vrch (), Čierťaž () a Veľké Čelno (), južne Jeleňová (), Kolba (), Žliabky () a Brzáčka (), západne Vysoká (), Mukyňová () a Kopok () a severne Rakytovec (), Homôľka () a Babiná (). Oblasť patrí do povodia rieky Hron, kde vodu zo západných svahov odvádza Dielcový a Košariskový potok do Brusnianky, voda zo severných a východných častí odteká Kostolným potokom. Na vrchol nevedie značená turistická trasa. 
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.
Prístup.
Na vrchol nevedie značená turistická značka, preto prístup je možný lesnými chodníkmi z Nemeckej a Brusna. Hrebeňom cez Čierťaž vedie modro značený chodník z Predajnej do Sedla pod Hrbom.
Dušan Velič

Prof. Ing. Dušan Velič, DrSc. (* 15. október 1966, Žilina – † 31. júl 2023, Bratislava) bol slovenský vysokoškolský pedagóg, chemik a politik. Vo vláde Eduarda Hegera pôsobil ako štátny tajomník Ministerstva investícií, regionálneho rozvoja a informatizácie.
Životopis.
Veda.
Absolvoval Gymnázium Hliny v Žiline. V roku 1990 vyštudoval odbor fyzikálna chémia na Chemicko-technologickej fakulte Slovenskej vysokej školy technickej. V štúdiu pokračoval na Wayne State University v Detroite, kde získal doktorát. V Spojených štátoch žil šesť rokov. V rokoch 1997 až 1998 pôsobil v Nemecku, kde pracoval v tíme Gerharda Ertla, neskoršieho laureáta Nobelovu cenu za chémiu.
Od roku 1998 pracoval na Katedre fyzikálnej a teoretickej chémie Prírodovedeckej fakulty Univerzity Komenského v Bratislave. Pôsobil aj ako vedúci Laboratória hmotnostnej spektroskopie sekundárnych iónov v Medzinárodnom laserovom centre, ktoré zakladal.
Bol držiteľom viacerých vedeckých ocenení, zasadal v odborných združeniach a inštitútoch. V rokoch 2005-2006 bol predsedom Slovenskej chemickej spoločnosti.
Politika.
V roku 2020 neúspešne kandidoval do parlamentu za stranu ZA ĽUDÍ. Vo voľbách získal 1148 hlasov. 
14. apríla 2021 bol menovaný za štátneho tajomníka Ministerstva investícií, regionálneho rozvoja a informatizácie pod vedením ministerky Veroniky Remišovej. Vystriedal tak Vladímira Ledeckého, ktorý ako tajomník pôsobil počas vlády Igora Matoviča a na vlastnú žiadosť bol odvolaný. Velič bol štátnym tajomníkom až do vymenovania vlády Ľudovíta Ódora v máji 2023, kedy bol novou vládou odvolaný.
Na jeseň 2022 kandidoval na predsedu Bratislavského samosprávneho kraja ako kandidát za strany ZA ĽUDÍ, KDH a SME RODINA. Vo voľbách získal 8,08% hlasov, čím sa umiestnil za Ivanom Bošňákom, Jánom Mažgútom a víťazom volieb Jurajom Drobom.
Vo voľbách do Národnej rady v roku 2023 kandidoval za koalíciu , ZA ĽUDÍ a Kresťanská únia na 145. mieste.
Osobný život.
Veličovou manželkou bola konzultantka na životné prostredie Annamarie Velič, mali spolu dve deti. Bol strýkom poslanca Andreja Stančíka.
31. júla 2023 zahynul pri dopravnej nehode v Bratislave.
Matúš Marcin

Matúš Marcin (* 6. apríl 1994, Prešov) je slovenský profesionálny futbalový útočník, ktorý hráva v slovenskom klube Zemplín Michalovce.
Klubová kariéra.
Tatran Prešov.
Marcin vyrastal v mládežníckom tíme Tatranu Prešov. V seniorskom tíme debutoval 5. mája 2012 pri víťazstve 4:0 nad DAC Dunajská Streda. V poslednom kole sezóny 2011/12 strelil svoj premiérový gól pri víťazstve 2:1 nad Slovanom Bratislava.
V sezóne 2012/13 odohral za Prešov 31 zápasov a strelil štyri góly.
Vysočina Jihlava.
V lete 2013 sa Marcin pripojil k českému klubu Vysočina Jihlava za nezverejnený poplatok. Po dvoch mesiacoch však putoval na hosťovanie do Dukly Banská Bystrica.
Hosťovanie v Banskej Bystrici.
Na začiatku septembra bol Marcin poslaný na hosťovanie do konca roka v slovenskom klube Dukla Banská Bystrica. Počas jesene odohral za tím 10 zápasov a strelil tri góly.
Návrat do Jihlavy.
Po skončení hosťovania v Dukle Banská Bystrica sa v januári vrátil do Jihlavy. V sezóne 2013/14 za Jihlavu neodohral ani jeden zápas.
Za Jihlavu si pripísal debut až 2. augusta 2014 pri prehre 0:3 so Spartou Praha. V sezóne 2014/15 si neskôr pripísal ešte štyri štarty. V Jihlave nedostával veľa priestoru a za päť rokov v českom klube odohral iba osem zápasov.
TJ Sokol Ľubotice.
Vo februári 2019 odišiel Marcin do slovenského klubu TJ Sokol Ľubotice v 4. lige Sever. V tíme debutoval 23. marca v zápase proti OŠK Fintice v ktorom dokázal aj skórovať a rozhodol o víťazstve 1:0. Za Ľubotice odohral 11 zápasov v ktorých strelil 12 gólov.
Železiarne Podbrezová.
V júli 2019 sa pripojil k Podbrezovej v 2. lige. V tíme debutoval 19. júla pri víťazstve 2:1 nad FC Košice. Svoj prvý a jediný gól za Podbrezovú strelil 28. augusta v druhom kole Slovnaft Cupu pri víťazstve 3:1 nad OŠK Rudňany.
Elana Toruń.
V januári 2020 prestúpil Marcin do treťoligového poľského klubu Elana Toruń. V tíme debutoval 29. februára pri víťazstve 5:0 nad GKS Górnik Łęczna v ktorom aj skóroval. V zostávajúcej sezóne odohral ešte päť zápasov.
V sezóne 2020/21 sa s klubom predstavil po vypadnutí v štvrtej poľskej lige (III Liga – Skupina II). V sezóne odohral 21 zápasov v ktorých strelil osem gólov.
Zemplín Michalovce.
Dňa 6. júla 2021 sa Marcin vrátil na Slovensko kde sa pripojil k Zemplínu Michalovce. Za Michalovce debutoval 18. septembra pri víťazstve 2:1 nad ViOn Zlaté Moravce. Prvýkrát skóroval 16. októbra pri remíze 1:1 so Senicou. V premiérovej sezóne odohral 23 zápasov a strelil päť gólov.
Dňa 25. októbra 2022 v štvrtom kole Slovnaft Cupu proti Dubnici zaznamenal svoj prvý hattrick v kariére a rozhodol o víťazstve 3:0. Michalovce tak vďaka nemu postúpili do osemfinále kde podľahli Trnave. V sezóne 2022/23 odohral za Michalovce v pohári štyri zápasy v ktorých strelil šesť gólov.
Štatistiky.
Klubové.
"K 1. augustu 2023"
František Plach

František Plach (* 8. marec 1992, Žilina) je slovenský profesionálny futbalista, ktorý hráva na poste brankára v poľskom klube Piast Gliwice.
Klubová kariéra.
Plach vyrastal v mládežníckom tíme MŠK Žilina. Pôsobil v B-tíme kde neodohral ani jeden zápas.
Hosťovanie v Pohroní.
V januári 2015 bol Plach poslaný na hosťovanie do konca roka do druholigového FK Pohronie. Dňa 8. marca odohral svoj prvý zápas v klube proti ŠKF Sereď (prehra 1:3), bol to jeho prvý zápas v profesionálnej kariére. Na jar odohral dokopy 13 zápasov a zaznamenal tri čisté konta.
FK Senica.
V januári 2016 sa Plach pripojil k Senici. Zo začiatku zastával pozíciu dvojky pred Michalom Šullom. Za Senicu debutoval 2. apríla pri remíze 2:2 s Podbrezovou. V sezóne 2015/16 odohral v Senici tri zápasy.
Jednotkou v bránke sa stal v sezóne 2017/18 kedy na jeseň odohral všetkých 19 zápasov v lige.
Piast Gliwice.
V januári 2018 prestúpil Plach do poľského klubu Piast Gliwice. Na jar neodohral za klub žiaden zápas.
V klube debutoval 24. septembra pri víťazstve 3:1 nad Cracoviou. Postupne sa Plach prebojoval do základnej zostavy a stal sa jednotkou tímu. S Piastom sa stal víťazom Ekstraklasy, po prvýkrát v histórii klubu. Plach sa navyše stal najlepším brankárom sezóny v poľskej Ekstraklase.
Dňa 14. mája 2022 odohral proti tímu Termalica Nieciecza svoj jubilejný 100. zápas v poľskej Ekstraklase.
V decembri 2022 Plach predĺžil zmluvu s Piastom do leta 2026 s ročnou opciou.
Reprezentačná kariéra.
Plach bol od roku 2021 niekoľkokrát povolaný do slovenskej reprezentácie, no debut v reprezentácii zaznamenal až 29. marca 2022 v priateľskom zápase proti Fínsku (výhra 2:0). V zápase nastúpil ako náhradník, keď vystriedal na začiatku druhého polčasu Dominika Holeca.
Štatistiky.
Klubové.
"K 1. júlu 2023"
Medzinárodné.
"K 1. augustu 2023"
Úspechy hráca.
Piast Gliwice
Individuálne
New Balance

New Balance Athletics, Inc. (NB), alebo jednoducho New Balance, je jedným z najväčších svetových výrobcov športovej obuvi a oblečenia. Nadnárodná spoločnosť so sídlom v Bostone v štáte Massachusetts bola založená v roku 1906 ako New Balance Arch Support Company.
New Balance si udržiava výrobné zastúpenie v Spojených štátoch, ako aj v Spojenom kráľovstve pre európsky trh, kde vyrába niektoré zo svojich obľúbených modelov. New Balance tvrdí, že odlíši svoje produkty technickými vlastnosťami, ako sú zmiešané gélové vložky a väčší výber veľkostí, najmä pre veľmi úzke alebo veľmi široké chodidlá. Spoločnosť je v súkromnom vlastníctve a v roku 2022 dosiahla tržby 5,3 miliardy USD.
Sponzorstvo.
New Balance vo futbale sponzoruje nasledujúce kluby:
Hráči.
Anglicko
Senegal
Revolut

Revolut, Ltd. je litovská finančná technologická spoločnosť, ktorá ponúka debetné karty, okamžité peer-to-peer platby, správu a zámenu valút, kryptomien a rôznych akcií. Založená bola v Londýne v roku 2015. Od roku 2018 sa jedná o banku s európskou certifikáciou. Vo februári 2020 vyčíslil časopis Forbes jej hodnotu na 5,5 miliardy dolárov. Medzi najsilnejšie stránky banky patria okamžité platby, výber z akéhokoľvek bankomatu a rôzne ďalšie finančné služby.
História.
Pri práci v spoločnosti Credit Suisse sa Ukrajinec Vlad Jacenko stretol s britským finančníkom ruského pôvodu Nikolajom Storonskym, ktorý mu v roku 2014 ponúkol, aby realizoval myšlienku multimenovej karty. Storonsky hladal nielen vývojára ale aj spoluzakladateľa projektu, ktorý by mal na starosti technickú časť projektu. Jacenko ponuku prijal a v roku 2015 založili projekt Revolut
Charakteristika.
Revolut ponúka niekoľko služieb, ktoré sú alternatívou k iným bankám. Jedná sa hlavne o rýchle prevody a platby debetnými kartami. Účet sa dá spravovať len cez mobilnú aplikáciu, keďže banka nedisponuje kamennými pobočkami, jedná sa teda o tzv. neobanku. Štandardná verzia, v ktorej sa nachádza väčšina funkcií nie je spoplatnená. Prémiové funkcie (prémiové typy kariet, väčšia správa detských účtov, atď.) sú spoplatnené mesačne v rôznych balíčkoch – Ultra, Metal, Premium a Plus. 
Klient môže platiť debetnou kartou kdekoľvek na svete a čiastka mu bude strhnutá v danej mene, ak ňou nedisponuje, bude mu stiahnutá z hlavnej meny v najvýhodnejšom kurze. 
Revolut ponúka vedenie účtu v 25 menách vrátane eura. Ďalej tiež podporuje investovanie do širokého spektra kryptomien. Banka taktiež podporuje platenie virtuálnymi kartami a aj platby mobilom pomocou Apple Pay a Google Pay. 
V roku 2021 mal Revolut takmer 28 miliónov používateľov.
Brzáčka (vrch vo Veporských vrchoch)

Brzáčka () je vrch vo Veporských vrchoch, krajinnom celku Slovenského rudohoria. Leží nad obcou Brusno, približne západne od Brezna.
Poloha.
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Banská Bystrica a na katastrálnom území obce Brusno. Najbližším sídlom je severozápadne situovaná obec Brusno, severne sa nachádza Nemecká a Predajná, východne Lopej, Podbrezová a Osrblie a juhozápadne Ľubietová a Strelníky.
Opis.
Brzáčka leží na severozápade Veporských vrchov, v rázsoche, vedúcej západným smerom z Čierťaže (). Severne sa nachádza Holý vrch () a Rakytovec (), západne Mukyňová () a Vysoká (), južne Lósy (), Okrúhle (), Vepor (), Hrb () a Muráň () a východne Kolba (), Jeleňová (), Veľké Čelno (), Čierťaž () a Holý vrch (). Oblasť patrí do povodia rieky Hron, kde vodu z južných a západných svahov odvádza Brusnianka a zo severných jej prítok Dielcový potok. Na vrchol nevedie značená turistická trasa. 
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrchy Veporských vrchov, Nízke Tatry, Veľkú Fatru a Kremnické vrchy.
Prístup.
Na vrchol nevedie značená turistická značka, preto prístup je možný lesnými chodníkmi z Brusna. Údolím Brusnianky vedie západným úpätím žlto značený chodník z Brusna na Starý Majer a do Sedla pod Hrbom.
FC Swift Hesperange

Football Club Swift Hesperange je luxemburský profesionálny futbalový klub, ktorý sídli v meste Hesperange. Tím pôsobí v najvyššej luxemburskej klubovej súťaži National Division. Klub bol založený v roku 1916 a svoje domáce zápasy hrá na štadióne Stade Alphonse Theis.
História klubu.
Klub bol založený v roku 1916 pod názvom "FC Swift Hesperange". Počas nemeckej okupácie v roku 1940 bol klub premenovaný na "FV Rot-Weiß Hesperingen" no po skončení 2. svetovej vojny sa vrátili k názvu FC Swift Hesperange.
V najvyššej luxemburskej súťaži (National Division) sa prvýkrát objavili v roku 1985. V roku 1990 sa klub stal víťazom luxemburského pohára. V roku 2023 sa prvýkrát v histórii stali majstrom Luxemburska a kvalifikovali sa do predkôl Ligy majstrov.
Káder mužstva.
Súčasná zostava:
FCI Levadia Tallinn

FCI Levadia Tallinn () je estónsky profesionálny futbalový klub, ktorý sídli v hlavnom meste Tallinn. Tím hrá v najvyššej estónskej klubovej súťaži Meistriliiga. Klub bol založený v roku 1998 v meste Maardu a v roku 2004 bol klub presťahovaný do hlavného mesta. Svoje domáce zápasy hráva na štadióne A. Le Coq Arena s kapacitou 14 336 miest.
História klubu.
Klub bol založený v roku 1998 a hneď v prvej sezóne klubu sa tím kvalifikoval do najvyššej estónskej súťaže. V roku 2004 sa Levadia presťahovala do Tallinnu. V roku 2017 sa Levadia zlúčila s tímom FC Infonet Tallinn, víťazom ligy v roku 2016, a vznikol tak súčasný názov klubu "Tallinna Football Club Infonet Levadia".
Levadia sa desaťkrát stala majstrom Estónska, pričom prvý titul vyhrali hneď v prvej sezóne v najvyššej súťaži v roku 1999. Desaťkrát vyhrali aj estónsky pohár. V európskych súťažiach sa ešte klub nekvalifikoval do skupinovej fázy.
Káder mužstva.
Súčasná zostava:
Henry George

Henry George (* 2. september 1839, Philadelphia† 29. október 1897, New York) bol americký politický ekonóm a novinár. Jeho písanie bolo obľúbené v 19. storočí v Amerike. Inšpiroval ekonomickú filozofiu známu ako „georgizmus“, presvedčenie, že ľudia by mali vlastniť hodnotu, ktorú sami produkuje, ale ekonomická hodnota pôdy (vrátane prírodných zdrojov) by mala patriť rovnako všetkým členom spoločnosti. George tvrdil, že jediná daň z hodnoty pôdy by vytvorila produktívnejšiu a spravodlivejšiu spoločnosť.
Jeho najznámejšia práca "Pokrok a chudoba" ("Progress and Poverty", 1879) sa predala vo svete milióny kópií. Kniha skúma paradox rastúcej nerovnosti a chudoby v prostredí ekonomického a technologického pokroku.
George bol mnoho rokov novinárom a popularita jeho písania a prejavov ho viedla k účasti vo voľbách na post starostu mesta New York v roku 1886. George utrpel fatálnu mŕtvicu počas svojej druhej kampane na post starostu v roku 1897. Na jeho pohrebe sa zúčastnilo odhadovaných 100 000 ľudí.
Georgeove myšlienky a odkaz sa dodnes diskutujú a študujú. Jeho dielo ovplyvnilo postavy ako Winston Churchill, Sunjatsen a Martin Luther King Jr.
Veľká cena Las Vegas 2023

Veľká cena Las Vegas 2023 (angl. Formula 1 Heineken Silver Las Vegas Grand Prix 2023) sa uskutočnila 18. novembra 2023 na mestskom okruhu Las Vegas Street Circuit, ktorý vedie okolo kasín na hlavnej ulici Las Vegas Strip. Bola to prvá Veľká cena Las Vegas od roku 1982. Vzhľadom na časový posun sa preteky – na rozdiel od ostatných Veľkých cien – neuskutočnili v nedeľu, ale v sobotu večer miestneho času, aby aj európski diváci mohli sledovať preteky v televízii. Boli to predposledné preteky sezóny 2023 Majstrovstiev sveta Formule 1.
Priebeh kvalifikácie.
Charles Leclerc získal 23. pole position v kariére pred svojím tímovým kolegom Carlosom Sainzom a Maxom Verstappenom. Sainz však dostal 10-miestnu penalizáciu za výmenu komponentov motora; jeho vozidlo poškodil uvoľnený kryt kanálu v prvom voľnom tréningu. Kvôli tomuto trestu sa George Russell posunul na tretie miesto na štartovom rošte.
Priebeh pretekov.
Verstappen vyhral preteky pred Charlesom Leclercom a Sergiom Pérezom, ktorý si týmto výsledkom zabezpečil druhé miesto v majstrovstvách sveta. Zároveň to bolo 20. víťazstvo Red Bullu v tejto sezóne, čo je nový rekord.
Verstappen na štarte predbehol Charlesa Leclerca, ale pritom vytlačil svojho súpera z trate, za čo dostal 5-sekundovú penalizáciu. Ďalej v poli sa Fernando Alonso roztočil pri vjazde do prvej zákruty a spôsobil reťazovú reakciu, pri ktorej sa poškodilo niekoľko monopostov vrátane toho Valtteriho Bottasa a Sergia Péreza. Pérez a niekoľko ďalších jazdcov zašlo do boxov, aby vymenili pneumatiky a vykonali potrebné opravy. Krátko na to havaroval Lando Norris, čím sa prvýkrát na trať dostal Safety Car. Max Verstappen zostal po reštarte na čele, no v 16. kole ho napokon predbehol Leclerc. Verstappen na to odbočil do boxovej uličky, aby vymenil pneumatiky, pričom si odpykal časový trest. Postupne si pneumatiky menilo čoraz viac pilotov; Leclerc bol posledným jazdcom, ktorý zašiel do boxov. Medzitým sa Sergio Pérez, ktorý sa prebojoval cez pole, ujal vedenia pretekov. V 25. kole Verstappen a Russell mierne kolidivali; obaja jazdci mohli pokračovať v pretekoch. Vzniknuté úlomky spustili druhú Safety Car fázu. Pérez a Verstappen to využili na druhú zastávku v boxoch. Sergio Pérez sa vrátil na trať na druhom mieste a Verstappen na piatom. Túto príležitosť využili aj ostatní jazdci, ale Charles Leclerc zostal na trati, čo mu umožnilo opäť sa ujať vedenia. Nasledoval tvrdý súboj o prvé miesto medzi Leclercom a oboma jazdcami Red Bullu. Nakoniec zvíťazil Max Verstappen a Leclerc si predbiehacím manévrom v poslednom kole zabezpečil druhé miesto pred Pérezom.
Výsledky.
Kvalifikácia.
Poznámky:&lt;br&gt;
 – Carlos Sainz Jr. dostal trest 10 miest na štartovom rošte za prekročenie limitu pre komponenty pohonnej jednotky.&lt;br&gt;
 – Lance Stroll dostal trest 5 miest na štartovom rošte za predbiehanie pod žltými vlajkami v treťom tréningu.
Preteky.
Poznámky:
Nemecká futbalová Bundesliga 2022/2023

Nemecká futbalová Bundesliga 2022/2023 bol 60. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Werder Bremen a FC Schalke 04. Sezóna začala 5. augusta 2022 a skončila 27. mája 2023.
Bayern Mníchov vyhral jedenástu sezónu v rade a celkovo získal 33. titul v klubovej histórii. Do Ligy majstrov UEFA 2023/2024 sa spolu s ním kvalifikovali aj Borussia Dortmund, RB Leipzig a 1. FC Union Berlin. Do Európskej ligy UEFA 2023/2024 sa kvalifikovali Freiburg a Bayer Leverkusen. Do 4. predkola Európskej konferenčnej ligy UEFA 2023/2024 zamieril Eintracht Frankfurt zo 7. miesta tabuľky. Do 2. ligy zostúpili Schalke 04 a Hertha.
Tabuľka.
zdroj: Bundesliga
Talent 2000

Talent 2000 bol televízno-rozhlasový projekt agentúry Forza a TV Markíza v roku 2000, kde hudobníci a hudobné skupiny zasielali svoje demonahrávky. Odbornou porotou bolo na jeseň 1999 vybraných 12 finalistov a verejnosť mala možnosť za nich hlasovať prostredníctvom vybraných rozhlasových staníc (Rádio Východ, Rádio Rebeca, Rádio Dúha, Rádio Koliba, N-Rádio). Finalisti vystúpili 17. mája 2000 v Parku kultúry a oddychu v Bratislave a súťaž bola vysielaná na TV Markíza.
Kabanos

Kabanos je tenká, dlhá klobása vyrobená z peklovaného bravčového mäsa, starostlivo sušená a údená. Má suchý a rovnomerne zvrásnený povrch. Zvrchu je tmavo červený s čerešňovým nádychom. Na priereze sú aj veľmi červené kúsky mäsa a svetlé kúsky tuku. Názov pochádza z tureckého slova "kaban", čo znamená prasa.
Výroba.
Kabanosy salámy sa vyrábajú z bravčového mäsa I. a II. triedy A a B. Začiatok výroby spočíva v počiatočnom mletí mäsa a suchom konzervovaní počas dvoch dní. Potom sa mäso triedy I pomelie na veľkosť približne 10 mm a zvyšok - na veľkosť 8 mm. Vďaka tomu je v priereze vidieť pekné veľké kusy toho najkvalitnejšieho mäsa. Celá zmes sa dochutí korením, muškátovým orieškom, rascou a cukrom a potom sa plní do tenkých baraních črievok s priemerom 20-22 mm. Hotový kabanos je dlhý cca. 25 cm a podrobí sa procesu usadzovania (t.j. mäso musí byť správne ustavené v čreve) pri teplote do 30°C a následne údeniu a pečeniu v teplom dyme - až kým teplota vo vnútri kabanosu nedosiahne aspoň 70 °C. Poslednou fázou je chladenie a sušenie počas 3-5 dní pri 14-18 °C.
Klobásy kabanos by mali byť vyrobené z mäsa vybraných plemien ošípaných, ktorých mäso sa vyznačuje vysokým obsahom vnútrosvalového tuku. Kabanosy vyrobené zo správnej suroviny a v súlade so správnym postupom sú veľmi krehké a pri lámaní vydávajú charakteristický zvuk, odborníkmi nazývaný „výstrel“.
Ochrana názvu.
Po skončení sporu s Nemeckom boli 19. októbra 2011 kabanosy zapísané do registra EÚ ako poľská „Zaručená tradičná špecialita“ (ZTŠ). Kabanosy sa môžu vyrábať vo všetkých krajinách EÚ, ale označenie GTS môže umiestniť na obal iba Poľsko.
Bartosz Zmarzlik

Bartosz Zmarzlik (* 12. apríl 1995, Štetín) je poľský plochodrážny jazdec, poľský reprezentant, odchovanec a dlhoročný pretekár (20112022), ako aj kapitán (20192022) Stal Gorzów Wielkopolski. Od sezóny 2023 pretekár Motoru Lublin. Súťaží aj vo švédskej lige, kde súťaží za Lejonen Speedway.
Trojnásobný majster sveta jednotlivcov (2019, 2020, 2022), juniorský majster sveta jednotlivcov (2015), juniorský majster Európy jednotlivcov (2012), trojnásobný majster sveta družstiev (2016, 2017, 2023), majster Európy družstiev (2022, 2023), štvornásobný majster sveta juniorských družstiev (2012, 2014, 2015, 2016) a dvojnásobný juniorský majster Európy v družstvách (2013, 2014). Deväťnásobný medailista z majstrovstiev Poľska družstiev vrátane dvojnásobného zlata (2014, 2016) a dvojnásobného individuálneho majstra Poľska (2021, 2022). Súťaže PGE Ekstraligy ukončil päťkrát s najvyšším priebežným priemerom (2016, 2017, 2018, 2021, 2022). Víťaz plebiscitu Przeglad Sportowy 2019. Rytier Rádu Polonia Restituta.
V roku 2019 sa stal po Jerzym Szczakielovi a Tomaszovi Gollobovi tretím Poliakom, ktorý získal titul individuálneho majstra sveta. V roku 2020 sa stal tretím jazdcom v histórii cyklu Grand Prix – po Tonym Rickardssonovi a Nicki Pedersen – a desiatym v histórii majstrovstiev sveta jednotlivcov, ktorý tento titul obhájil.
Súkromný život.
Pochádza z Kiníc, kde dodnes žije. Plochodrážnikom bol aj jeho starší brat Paweł Zmarzlik a teraz je jedným z Bartoszových mechanikov. Je ženatý so Sandrou Zmarzlikovou, rod Grochowskou, s ktorou je vo vzťahu od roku 2011. Svadba sa konala 18. novembra 2022 v kostole Nepoškvrneného Srdca Panny Márie v Barlineku. 17. marca 2021 sa im narodil syn Antoni. Bartosz Zmarzlik je prezývaný F-16.
Kolba (vrch vo Veporských vrchoch)

Kolba () je vrch vo Veporských vrchoch, krajinnom celku Slovenského rudohoria. Leží nad obcou Ľubietová, približne západne od Brezna.
Poloha.
Nachádza sa v severozápadnej časti Veporských vrchov, v geomorfologickom podcelku Čierťaž. Leží v Banskobystrickom kraji, v okrese Banská Bystrica a na katastrálnom území obce Ľubietová. Najbližším sídlom je východne situované Osrblie a západne ležiaca Ľubietová a Strelníky, severozápadne sa nachádza Brusno, severne Nemecká, Predajná, Lopej a Podbrezová.
Opis.
Kolba leží na severozápade Veporských vrchov, v hrebeni, vedúcom severným smerom z vrchu Vepor () na Čierťaž (). Východne sa nachádza Smolová (), Mitrová (), Veľké Čelno (), Suchá () a Jeleňová (), južne Ostrý grúň (), Vepor (), Hrb (), Žliabky () a Čiefov vrch (), západne Farská hora (), Vysoká (), Muráň () a Brzáčka () a severne Holý vrch (), Čierťaž () a Holý vrch (). Oblasť patrí do povodia rieky Hron, kde voda zo severovýchodnej časti odteká potokom Čelno. Na severozápadnom úbočí je pramenná oblasť Brusnianky, kam vodu odvádza aj potok Muráň zo západných a Peklo juhozápadných svahov masívu. Vrchol traverzuje značená turistická trasa. 
Výhľady.
Vrchol pokrýva mladý lesný porast, ktorý neumožňuje rozhľad. Z lokalít s riedkou vegetáciou a horských lúk je možné pozorovať okolité vrchy Veporských vrchov, Nízke Tatry, Veľkú Fatru, Kremnické vrchy a Poľanu.
Countryballs

Countryballs (z anglických slov "country"krajina, a "balls"lopty), tiež známe ako Polandball (z anglických slov "Poland"Poľsko, a "ball"lopta), je geopolitický satirický umelecký štýl, žáner a internetový mém, ktorý sa používa predovšetkým v online komiksoch. Krajiny alebo politické subjekty sú zosobnené ako loptičky s očami bez zreníc, zdobené ich národnými vlajkami. Komiksy predstavujú postavy v rôznych scenároch, vo všeobecnosti si robia srandu z národných stereotypov, medzinárodných vzťahov a historických udalostí, pričom sa pohybujú chôdzou alebo skákaním. Medzi ďalšie spoločné črty týchto komiksov patria neanglické krajiny, ktoré hovoria lámanou angličtinou – vrátane slovnej zásoby ich národných jazykov – politická nekorektnosť a čierny humor. Komiksy sa vo všeobecnosti vytvárajú pomocou programu Microsoft Paint alebo pokročilejších nástrojov, ktoré sú často zámerne vyrobené tak, aby vyzerali hrubo nakreslené.
Popularita.
Tento štýl sa stal populárnym v rámci mémov a získal si obľubu užívateľov na stránkach ako sú Reddit a Facebook. Jedným z dôvodov popularity tohto štýlu je schopnosť vyobraziť krátke príbehy z rôznych kultúr jednoducho a vtipne. Okrem toho je pre túto charakterizáciu vhodné použitie v krátkych komiksoch. Ďalším bežným formátom pre countryballs sú videá o alternatívnej histórii, ktoré často zobrazujú mapy sveta a ich zmeny podľa danej fiktívnej udalosti.